«Jesse Williams» omdirigeres hit. For skuespilleren, se Jesse Williams (skuespiller).

**Jesse Williams** (født 27. desember 1983 i Modesto i California) er en amerikansk høydehopper. Hans fremste medalje til nå er gull i USA-mesterskapet i friidrett innendørs og utendørs i 2010, samt gull i World Athletics Final i 2008. Han hopper på høyre fot.

Karriere
--------

### Junior

I 2002 kom han på delt andreplass i USA-mesterskapet for juniorer, med 2,17 meter. Han deltok også i Junior-VM i friidrett 2002, der han satte ny personlig rekord med 2,21 (på tredje forsøk), noe som holdt til delt fjerdeplass. Han var nær medalje – jamaicaneren Mason Jermaine som vant bronse greide samme høyde, men på første forsøk. Han vant også det amerikanske skolemesterskapet (National Scholastic Championships) dette året. 

I NCAA-mesterskapet 2003 kom han på andreplass innendørs, og syvendeplass utendørs. Dette året forbedret han sin personlige rekord til 2,24 meter i et stevne i mai. Han fikk sølv i Atlantic Coast Conference-mesterskapet utendørs, bak Adam Shunk.

Året etter, i 2004, greide han bare en syvendeplass i NCAA-mesterskapet innendørs, og 15.-plass utendørs, mens i 2005 vant han gull utendørs med 2,29 meter. Hans siste NCAA-mesterskap var i 2006, der han vant gull i høyde både innendørs og utendørs, med hhv. 2,29 og 2,32 meter. 

### Senior

I 2005 stilte han i seniorklassen i USA-mesterskapet i friidrett, og fikk sølv i høyde, bak Matt Hemingway. I USA-mesterskapet innendørs i 2006 hoppet han 2,22 og fikk bronse, bak Adam Shunk og Tora Harris.

I 2007 økte han sin personlige rekord til 2,33 i mars. Han kom på fjerdeplass i USA-mesterskapet utendørs, men greide andreplass innendørs med et hopp på 2,29. Han deltok også i VM i friidrett i Osaka i Japan, men greide bare en 15.-plass i kvalifiseringsrunden med 2,23, og gikk ikke til finalen. Han ble likevel beste utøver fra USA i dette mesterskapet. 

I mars 2008 deltok han i VM innendørs i Valencia. Han greide 2,27 i kvalifiseringen, og var blant de 9 som gikk til finalen. I finalen greide han 2,23 og 2,27 på første forsøk, men rev deretter tre ganger på 2,30. Dette holdt til 6.-plass. I sommer-OL 2008 i august deltok han for USA, og hoppet 2,25. Dette holdt ikke til en plass i finalen. Han endte på en delt 19.-plass i kvalifiseringsrunden totalt, og 8.-plass i sin kvalifiseringsgruppe (gruppe B). I september samme år fikk han bronse i IAAF World Athletics Final i Stuttgart, med 2,29. 

I innendørssesongen 2009 fikk han gode resultater av treningen sin før sesongen. I stevnet *Europa SC High Jump* i Banska Bystrica i Slovakia 9. februar satte Williams ny personlig rekord på 2,36 m, men endte på andreplass (pga flere forsøk) bak svenske Linus Thornblad, som også hoppet 2,36. Dette var en forbedring på hele 4 cm i forhold til Williams' tidligere innendørsrekord på 2,32, satt i Banska Bystrica i 2008.

Skuffet over ikke å kvalifisere seg til OL-finalen i 2008 rettet Williams blikket mot USA-mesterskapet 2009, og uttalte at "dette året blir et forløsende år. Jeg føler virkelig at jeg kan vinne en medalje". Williams hoppet 2,28 meter i tredje forsøk, og kom på fjerdeplass. I VM i friidrett innendørs 2010 i Doha hoppet han 2,26 i kvalifiseringen, og 2,28 i finalen, noe som holdt til femteplass. Lagkameraten Dusty Jonas vant bronse, mens Ivan Ukhov tok gullet med 2,36.

I *Karlstad Grand Prix* i Karlstad i Sverige 15. juli 2010 – også kjent som «Stefan Holm Invitational» – vant Williams duellen mot hjemmefavoritten Linus Thornblad. De to var de to beste hopperne i 2010 og lå likt på 2,22 m, men Williams la press på Thornblad da han greide 2,25 på første forsøk, og vant stevnet da han også greide 2,28 på første forsøk, en høyde Thornblad ikke klarte. Williams avsluttet stevnet med tre forsøk på 2,31. I USA-mesterskapet utendørs i 2010 hoppet han 2,26 meter i første forsøk, og hadde ingen riv i hele konkurransen, og vant gull. Senere samme år tok han andreplass Diamond League med 13 poeng, mot russiske Ivan Ukhovs 20 poeng.

Den 16. april 2011 slo han Hollis Conways gamle stevnerekord i det årlige stevnet *Mt. SAC Relays* i Walnut i California. Han brukte alle tre forsøkene på å greie 2,31, men greide 2,34 på første forsøk og vant konkurransen. Dette var også ny stadionrekord. Han hadde også to mislykkede forsøk på ny personlig rekord, med høyden 2,37 m, før han ga seg. Hoppet på 2,34 var også en tangering av hans personlige rekord, satt 9. mai 2009 i Eugene i Oregon.

Williams vant 2011-sesongens første Diamond League-stevne som ble arrangert i Doha i Qatar, fredag 6. mai, og satte ny mesterskapsrekord med 2,33 m. Tre utøvere greide 2,31, men Williams ledet fordi han greide denne høyden på første forsøk. Kypriotiske Kyriakos Ioannou la press på de andre da han greide 2,33 på tredje forsøk, men Williams greide det samme, og tok tilbake ledelsen. Etter dette rev begge på 2,35, og Williams vant stevnet.

I USA-mesterskapet i friidrett utendørs 2011 på Hayward Field i Eugene i Oregon representerte han Oregon Track Club Elite. Den 26. juni vant han høydekonkurransen med ny personlig rekord på 2,37, noe som plasserte ham på delt tredjeplass på USAs liste over høyeste hopp. Kun Charles Austin og Hollis Conway har hoppet høyere. Dette var samtidig ny mesterskapsrekord og ny banerekord på Hayward Fields. Han greide alle høydene på første forsøk, før han trengte tre forsøk på vinnerhøyden. Han hadde også tre mislykkede forsøk på ny USA-rekord på 2,41 meter.

Høsten 2011 deltok han i VM i friidrett Daegu i Sør-Korea. Her trengte han to forsøk på å greie 2,31 i kvalifiseringen, men hoppet 2,35 i finalen, og vant med det VM-gullet. Williams vant Diamond League 2011 sammenlagt, etter seier i Doha, sølv i Stockholm og London og bronse i Eugene (Prefontaine Classic). 

I 2012 ble han USA-mester innendørs i februar, og han fikk fjerdeplass i VM innendørs i Istanbul.

Referanser
----------

1. ↑  IAAF – *Official Results – HIGH JUMP – Men – Final* Arkivert 2. august 2012 hos Wayback Machine. besøkt 29. juni 2011.
2. ↑  The ACC – *Wolfpack Men Tie For Fourth, Women Sixth at Outdoor ACC Championships*, besøkt 29. juni 2011.
3. ↑  USAT&F – *2005 USA Outdoor Track & Field Championships – Men High Jump Open* Arkivert 25. april 2012 hos Wayback Machine. besøkt 29. juni 2011.
4. ↑  USAT&F – *2006 AT&T USA Indoor Track & Field Championships – Men High Jump* Arkivert 25. april 2012 hos Wayback Machine. besøkt 29. juni 2011.
5. ↑  IAAF - *Reed’s 800m win among the highlights in Burnaby*, besøkt 2. juli 2011.
6. ↑  IAAF - *Meet records for Williams and Brown, Jeter dashes 10.99 at Mt. SAC Relays*, besøkt 3. juni 2011.
7. ↑  IAAF - *11 world leads in Doha's flag-waving opener - Samsung Diamond League*, besøkt 4. jul 2011.

Eksterne lenker
---------------

* (en) Jesse Williams – Olympedia Rediger på Wikidata

* (en) Jesse Williams – Sports-Reference (OL-resultater – arkivert) Rediger på Wikidata

* (en) Jesse Williams – USAs olympiske komité Rediger på Wikidata

* (en) Jesse Williams – World Athletics Rediger på Wikidata

* (en) Jesse Williams – Diamond League Rediger på Wikidata

* (en) Jesse Williams – USATF Rediger på Wikidata
* Profil hos USAT&F
* Profil hos Team USA
* Profil hos USC Player

| * v
* d
* r
Verdensmestere i høydehopp, menn |
| --- |
| 
* **1983**: Hennadij Avdjejenko
* 1987: Patrik Sjöberg
* 1991: Charles Austin
* 1993: Javier Sotomayor
* 1995: Troy Kemp
* **1997**: Javier Sotomayor
* 1999: Vjatsjeslav Voronin
* 2001: Martin Buß
* 2003: Jacques Freitag
* 2005: Jurij Krymarenko
* **2007:** Donald Thomas
* **2009:** Jaroslav Rybakov
* **2011:** Jesse Williams
* **2013:** Bohdan Bondarenko
* **2015:** Derek Drouin
* **2017:** Mutaz Essa Barshim
* **2019:** Mutaz Essa Barshim
* **2022:** Mutaz Essa Barshim
* **2023:** Gianmarco Tamberi

 |
| Menn: EM, VM, OL  • Kvinner: EM, VM, OL |

| * v
* d
* r
Friidrett Utøvere fra USA under VM i friidrett 2015 |
| --- |
| Menn | 
* Robby Andrews
* Ronnie Ash
* Jacob Blankenship
* Trayvon Bromell
* Rodney Brown
* Ian Burrell
* Donn Cabral
* Matthew Centrowitz
* Christian Cantwell
* Jordan Clarke
* Will Claye
* Kerron Clement
* Kyle Clemons
* Omar Craddock
* Sam Crouser
* Marquis Dendy
* Riley Dolezal
* JaCorian Duffield
* Johnny Dutch
* Jeffrey Eggleston
* Ashton Eaton
* Sean Furey
* Justin Gatlin
* Tyson Gay
* Trey Hardee
* Aleec Harris
* Mike Hartfield
* Jeff Henderson
* Ryan Hill
* Reese Hoffa
* Daniel Huling
* Bershawn Jackson
* Evan Jager
* Kibwé Johnson
* Sam Kendricks
* Joe Kovacs
* Shadrack Kipchirchir
* A G Kruger
* Erik Kynard
* Casimir Loxsom
* Leonel Manzano
* Conor McCullough
* Tony McQuay
* Hassan Mead
* Aries Merritt
* LaShawn Merritt
* Clayton Murphy
* Bryshon Nellum
* Vernon Norwood
* John Nunn
* David Oliver
* Mike Rodgers
* Galen Rupp
* Jared Schuurmans
* Scott Smith
* Erik Sowinski
* Jeremy Taiwo
* Christian Taylor
* Michael Tinsley
* Ben True
* Isiah Young
* David Verburg
* Brad Walker
* Jesse Williams
* Russell Winger
* Zachery Ziemek

 |
| Kvinner | 
* Whitney Ashley
* Tianna Bartoletta
* Jessica Beard
* Molly Beckwith-Ludlow
* Amanda Bingson
* Brittany Borman
* Erica Bougard
* Tori Bowie
* Tia Brooks
* Serena Burla
* Amber Campbell
* Kori Carter
* Michelle Carter
* Emma Coburn
* Sharon Day-Monroe
* Abbey D’Agostino
* Christina Epps
* Esther Erb
* Allyson Felix
* Shalane Flanagan
* Phyllis Francis
* Kerri Gallagher
* Stephanie Garcia
* English Gardner
* Marielle Hall
* Dawn Harper-Nelson
* Kendra Harrison
* Natasha Hastings
* Molly Huddle
* Emily Infeld
* Lauren Johnson
* Gia Lewis-Smallwood
* Heather Lieberg
* Shamier Little
* Chaunté Lowe
* Brenda Martinez
* Francena McCorory
* Candyce McGrone
* Miranda Melville
* Maria Michta
* Alysia Montaño
* Sandi Morris
* Sharika Nelvis
* Barbara Nwaba
* Colleen Quigley
* Demi Payne
* Jenna Prandini
* Deanna Price
* Brittney Reese
* Sanya Richards-Ross
* Brianna Rollins
* Shannon Rowbury
* Jennifer Simpson
* Janay DeLoach Soukup
* Jeneva Stevens
* Jenn Suhr
* Jeneba Tarmoh
* Cassandra Tate
* Jasmine Todd
* Nicole Tully
* Shelbi Vaughan
* Kara Winger

 |